Bu yil O‘zbekiston 13ta xorijiy davlatlarga mebel mahsulotlarini eksport qilgan. Joriy yilning 1 sentabr holatiga, O‘zbekiston xorijiy davlatlarga qiymati 2 mln. AQSh dollariga teng bo‘lgan mebel mahsulotlarini eksport qilgan. Bu ko‘rsatkich o‘tgan yilning mos davri bilan solishtirilganda 841 ming AQSh dollariga ko‘p. Davlat statistika qo‘mitasi ma’lumotlariga ko‘ra, o‘tgan sakkiz oy mobaynida eksport qilingan mebel mahsulotlarining eng katta ulushi Qozog‘iston (763,9 ming), Qirg‘iziston (619,3 ming), Tojikiston (294,2 ming) va 146,6 ming AQSh dollari bilan Rossiya hissasiga to‘g‘ri kelgan. 2020 yilning 1 sentabr holatiga, eksport qilingan mebel mahsulotlarining hududlar bo‘yicha eng ko‘p ulushi: Toshkent shahri – 846,4 ming  Toshkent viloyati – 470,5 ming  Andijon viloyati – 184,3 ming  Namangan viloyati – 138,9 ming  Buxoro viloyati – 131,6 ming AQSh dollari. Ma’lumot o‘rnida, bu yil O‘zbekiston 13ta xorijiy davlatlarga mebel mahsulotlarini eksport qilgan.